**CONTRACT DE SPONSORIZARE nr. \_\_\_/\_\_.\_\_.2023**

**Încheiat astăzi \_\_\_\_\_\_\_\_2023**

**I. PĂRŢILE CONTRACTANTE**

**1.1 S.C. \_\_\_\_\_\_\_\_\_\_\_\_\_\_\_ S.R.L.**, reprezentată prin Director General \_\_\_\_\_\_\_\_\_\_\_\_\_, cu sediul în str. \_\_\_\_\_\_ nr. \_\_, localitatea \_\_\_\_\_\_\_, județul \_\_\_\_\_\_\_\_, cod fiscal RO\_\_\_\_\_\_\_\_, Nr. Reg. Com.
\_\_\_\_\_\_\_\_\_\_\_, cont bancar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ deschis la \_\_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de sponsor, pe de o parte,

și

**1.2 Uniunea Geodezilor din România (UGR),** reprezentată prin Președinte, ing. Mircea Afrăsinei, cu sediul în București, B-dul. Lacul Tei, nr. 124, Sector 2, cod fiscal 8247732, cont bancar RO54BRDE426SV79613524260 Lei cod SWIFT BRDEROBU, și RO98BRDE426SV79613614260 Euro cod SWIFT BRDEROBU, deschise la BRD Tei, Sector 2, în calitate de beneficiar, pe de alta parte, au convenit să încheie prezentul contract de sponsorizare.

**II. OBIECTUL CONTRACTULUI ŞI VALOAREA CONTRACTULUI**

Art. 2.1 Obiectul contractului îl constituie sponsorizarea în conformitate cu prevederile legislației românești stipulate în Legea nr. 32/1994 precum și cu prevederile Legii nr. 571/2003 cu modificările la zi (Codul Fiscal în vigoare) cu suma de \_\_\_\_\_\_\_\_\_\_\_\_\_\_ lei, pentru susținerea activităților Beneficiarului, după cum urmează:

Săptămâna Geodeziei Românești (SGR), 10 – 13 mai 2023, și Adunarea Generală a Consiliului European al Geodezilor (CLGE), 12 -13 mai 2023. În cadrul SGR va avea loc Simpozionul Internațional cu tema "Modern surveying technologies for 3rd millennium":

Sponsor Platinum: 12.000 lei. În sponsorizare intră un stand cu suprafața tip Platinum, posibilitatea de a alege poziția standului în zona Platinum, două persoane scutite de taxa de participare, prezentarea firmei într-o secțiune separată a simpozionului, prezentarea firmei în cadrul Adunării Generale a CLGE;

Sponsor Gold: 9.000 lei. În sponsorizare intră un stand cu suprafața tip Gold, posibilitatea de a alege poziția standului în zona Gold, două persoane scutite de taxa de participare;

Sponsor Silver: 6.000 lei. În sponsorizare intră un stand cu suprafața tip Silver, posibilitatea de a alege poziția standului în zona Silver, o persoană scutită de taxa de participare;

Sponsor Bronz: 3.000 de lei. În sponsorizare intră o reclamă pe pagina sponsorilor simpozionului și o persoană scutită de taxa de participare.

Sponsor Altă Categorie (orice sumă mai mică de 3.000 lei). În sponsorizare intră o reclamă pe pagina sponsorilor simpozionului.

Până în data de 31 martie 2023, sponsorul va achita în avans 50% din totalul sumei reprezentând sponsorizarea pentru Săptămâna Geodeziei Românești și Adunarea Generală a CLGE. Diferența de 50% va fi achitată până cel mai târziu în data de 28 aprilie 2023.

**III. OBLIGAŢIILE PĂRŢILOR CONTRACTANTE**

Obligațiile Sponsorului

Art. 3.1 Sponsorul se obligă să pună la dispoziția Beneficiarului suma precizată la art. 2.1, pentru susținerea activităților desfășurate de către acesta.

Art. 3.2 Sponsorul are dreptul să aducă la cunoștința publicului sponsorizarea prin promovarea numelui, a mărcii sau a imaginii sale.

Obligațiile Beneficiarului

Art. 3.3 Beneficiarul se angajează să folosească suma de bani sponsorizată în scopul menționat la cap. „Obiectul contractului”.

Art. 3.4 Beneficiarul are dreptul să aducă la cunoștința publicului sponsorizarea prin promovarea numelui, a mărcii sau a imaginii sponsorului. Anunțurile vor fi formulate astfel încât să reiasă clar acțiunea de sponsorizare.

Art. 3.5 Beneficiarul se obligă să prezinte Sponsorului un raport de activitate și/sau documente justificative referitoare la activitatea sponsorizată, în termen de 30 de zile de la utilizarea sumei ce face obiectul sponsorizării.

**IV. DURATA CONTRACTULUI**

Art. 4.1 Contractul are o durata de 1 an și întră în vigoare la data semnării lui. Contractul poate fi prelungit prin acordul scris al părților contractante cu cel puțin o zi înainte de expirare.

**V. ALTE CLAUZE**

Art. 5.1 Părțile au desemnat fiecare câte o persoană, respectiv \_\_\_\_\_\_\_\_\_\_\_\_\_ din partea S.C. \_\_\_\_\_\_\_\_\_\_ S.R.L., email: \_\_\_\_\_\_\_\_\_\_\_\_\_ și dl Mircea Afrăsinei, din partea Uniunii Geodezilor din România, email: office@ugr.ro, care vor ține permanent și eficient legătura între ele, pentru realizarea obiectivelor fixate.

Art. 5.2 Evidența financiar-contabilă se ține în lei, extrasele de cont fiind puse la dispoziția părților, la cererea acestora.

**VI FORŢA MAJORĂ**

Art. 6.1 Forța majoră exonerează de răspundere părțile, în cazul neexecutării parțiale sau totale a obligațiilor asumate prin prezentul contract. Prin forța majoră se înțelege un eveniment independent de voința părților, imprevizibil și insurmontabil, apărut după încheierea contractului și care împiedică părțile să execute total sau parțial obligațiile asumate.

Art. 6.2 Partea care invocă forța majoră are obligația să o aducă la cunoștința celeilalte părți, în scris, în maximum 3 (trei) zile de la apariție, iar dovada forței majore, împreună cu avertizarea asupra efectelor și întinderii posibile a forței majore, se va comunica în maximum 5 (cinci) zile de la apariție.

Art. 6.3 Data de referință este data ștampilei poștei de expediere. Dovada va fi certificată de Camera de Comerț și Industrie sau alt organism abilitat de legea statului care o invocă.

Art. 6.4 Partea care invocă forța majoră are obligația să aducă la cunoștința celeilalte părți încetarea cauzei acesteia în maximum 15 (cincisprezece) zile de la încetare.

Dacă aceste împrejurări și consecințele lor durează mai mult de 1 luna, fiecare partener poate renunța la executarea contractului pe mai departe. În acest caz, nici una din părți nu are dreptul de a cere despăgubiri la cealaltă parte, dar ele au îndatorirea de a-și onora toate obligațiile până la această dată.

**VII NOTIFICĂRI:**

Art. 7.1 Orice notificare adresată de către una din Părți celeilalte va trebui să fie realizată prin fax confirmat, prin scrisoare recomandată (prin poștă sau curier) cu confirmare de primire sau prin email cu confirmare de primire.

Art.7.2 Notificarea se considera realizată după cum urmează:

- în cazul notificării prin fax sau prin email, în ziua următoare celei în care a avut loc transmiterea

 acesteia;

- în cazul notificării prin poștă sau curier, la data menționată de oficiul poștal primitor pe aceasta

 confirmare

**VIII. ÎNCETAREA CONTRACTULUI**

Art. 8.1 Încetarea contractului poate fi realizată numai cu acordul scris al ambelor părți, făcând excepție următoarele cazuri:

- În cazul când realizarea obiectului contractului este evident imposibilă;

- La expirarea termenului contractului, când părțile au notificat în acest sens;

- Când este reziliat pentru neexecutare;

- Forță majoră.

**IX. LITIGII**

Art. 9.1 Încălcarea în orice mod de către o parte contractantă a obligațiilor prevăzute în prezentul contract cu efectul prejudicierii grave a celeilalte părți, atrage după sine răspunderea civilă sau penală a părții respective după caz, conform normelor legale în vigoare.

**X. DISPOZIŢII FINALE**

Art. 10.1. Prezentul contract intră în vigoare la data semnării sale și este încheiat în conformitate cu prevederile Legii nr. 32/1994, așa cum a fost modificată, respectiv ale Codului fiscal, așa cum a fost modificat, supunându-se prevederilor acestora.

Art.10.2 În cazul în care oricare din prevederile Contractului devin nule sau inaplicabile, prin efectul legii, o astfel de nulitate sau inaplicabilitate nu afectează restul prevederilor din prezentul Contract, părțile fiind de acord să renegocieze, de bună-credință, înlocuirea respectivelor prevederi nule sau inaplicabile, cu alte prevederi care să reflecte intențiile celor două părți, conform legii.

Prezentul contract s-a încheiat și semnat la data de \_\_\_\_\_\_\_\_\_ 2023, în 2 (două) exemplare originale de egală valoare juridică, câte unul pentru fiecare parte.

SPONSOR, BENEFICIAR,

S.C. \_\_\_\_\_\_\_\_\_\_\_ S.R.L. Uniunea Geodezilor din România

Director General Președinte

\_\_\_\_\_\_\_\_\_\_\_\_\_\_\_ ing. Mircea Afrăsinei